Mgr. **Romana Schlesinger** (\* 1986, Trenčín) je bývalá slovenská občianska aktivistka, známa najmä vďaka angažovaniu sa v LGBTI hnutí. Niekoľko rokov organizovala Dúhový PRIDE pochod v Bratislave, od roku 2017 sa v hnutí neangažuje.

Vzdelanie
---------

Romana Schlesinger pochádza z Trenčína, kde absolvovala Gymnázium Ľ. Štúra. Od roku 2005 študovala žurnalistiku na Filozofickej fakulte Univerzity Komenského v Bratislave, kde v roku 2008 obhájila bakalársku prácu „Lesbické a gejské periodiká na Slovensku" a v roku 2010 získala magisterský titul. Počas strednej školy sa stretla s prejavmi antisemitizmu a svoju židovskú identitu sa snažila nejaký čas skrývať. Neskôr sa musela vyrovnať aj s identitou lesby.

Aktivizmus
----------

V rokoch 2009 – 2017 viedla občianske združenie Queer Leaders Forum a tiež Q-centrum, poskytujúce poradenské služby pre LGBTI osoby. Od roku 2010 bola zároveň výkonnou riaditeľkou a hovorkyňou podujatia Dúhový PRIDE Bratislava. Prvý ročnik podujatia spoluorganizovala ešte ako študentka žurnalistiky.

Schlesinger spolu s ďalšími slovenskými LGBTI aktivistami v roku 2015 kritizovali tzv. referendum o rodine.

V roku 2017 sa z aktivizmu stiahla pre zdravotnú záťaž a profesionálne vyhorenie. Okrem hejtov bola napadnutá či zastrašovaná. Tieto okolnosti a *„prepracovanosť, mediálny tlak, tlak okolia, že to musí dopadnúť dobre, že sme zodpovední za tisíce účastníkov našich akcií a milión ďalších vecí"* viedli k vyhoreniu.

Svoj pocit z takmer desaťročia aktivizmu v roku 2019 zhrnula takto: *„Dobrý aj zlý, nič nie je čierno-biele. Teším sa z toho, že tá téma sa stala mainstreamom, začalo sa o nej masovo diskutovať. Negatívom je odozva konzervatívnych skupín, ktorá bola najskôr slabá, ale postupne narastala a vyvrcholila referendom za rodinu."*

Pôsobenie v politike
--------------------

V septembri 2014 Schlesinger oznámila, že vstupuje do strany Sloboda a Solidarita. Už v roku 2013 mal za Schlesinger prísť Martin Poliačik s ponukou spolupráce so SaS. Túto aj iné stranícke ponuky odmietla. V auguste 2014 povedala áno, keď jej spoluprácu ponúkla *„jediná liberálna strana na Slovensku a v súčasnosti jediná politická alternatíva voči konzervatívnemu politicko-náboženskému tmárstvu, alebo ‚akože sociálnej demokracii‘ či ignorácii."* Schlesinger mala pocit, že v práci v treťom sektore *„dosiahla strop"*. Predseda SaS Richard Sulík k vstupu uviedol: *„Veríme, že jej vstup k nám presvedčí ľudí, ktorých sme sklamali tým, že sme témy osobných slobôd nepresadzovali dosť razantne."*

V auguste 2015 Schlessinger oznámila, že do SaS napokon nevstúpi v dôsledku odlišného názoru na problém prijímania utečencov a v obave, že sa predseda Sulík eventuálne politicky zriekne agendy registrovaných partnerstiev LGBT osôb: *„Sulík je ochotný vzdať sa v programe svojej strany registrovaných partnerstiev v prípade, ak vstúpi do predvolebnej koalície s OĽaNO a hnutím NOVA, čo ma veľmi zarazilo."*

Osobný život
------------

Má židovských predkov, „ktorí si prešli holokaustom" a po ktorých zdedila „drajv". Hlási sa k vlastnej forme moderného budhizmu.

Svoju orientáciu na ženy si uvedomila vo svojich „pätnástich až šestnástich" rokoch, coming out uskutočnila v devätnástich rokoch.

Po aktivizme sa venuje bazáru a starožitníctvu, židovským pamiatkam a cintorínom a plánovala vydať zbierku svojej poézie.

Referencie
----------

1. 1 2  MAROŠIOVÁ, Lýdia. *Romana Schlesinger: Každá nespravodlivá nerovnosť ma vie naštartovať* [online]. Občan, demokracia a zodpovednosť, [cit. 2014-06-20]. Dostupné online. Archivované 2014-10-06 z originálu.
2. 1 2  Romana Schlesinger In:  *Osoby, ktoré získali titul na UK* [online]. Bratislava: Univerzita Komenského, [cit. 2020-06-25]. Dostupné online. Archivované 2020-06-27 z originálu.
3. 1 2  KRPELANOVÁ, Silvia. Romana Schlesinger: Každý z nás je jedinečný. *sme.sk* (Bratislava: Petit Press), 2014-06-30. Dostupné online [cit. 2020-06-25]. ISSN 1335-4418.
4. ↑  PETROVIČ, Ján. Komunita LGBTI si po referende vydýchla, Schlesinger mala „perný" deň. *Aktuality.sk* (Bratislava: Ringier Axel Springer Slovakia), Slovensko. Dostupné online [cit. 2020-06-25].
5. ↑  STAŇOVÁ, Ľudmila. Rozhovor s Romanou Schlesinger. *Public Policy News* (Bratislava: Ústav verejnej politiky a ekonómie FSEV UK), 2013, roč. 9, č. 2, s. 6 – 8. Dostupné online [cit. 2020-06-25]. ISSN 1337-7868.
6. 1 2 3 4  SUDOR, Karol. Roky bola aktivistkou v oblasti LGBTI. Aj pre hejty vyhorela, skončila na liekoch a rozhodla sa to nechať. *dennikn.sk* (Bratislava: N Press), 2019-04-30. Dostupné online [cit. 2020-06-18]. ISSN 1339-844X.
7. ↑   *Ľudia v organizácii* [online]. Queer Leaders Forum, [cit. 2014-06-20]. Dostupné online. Archivované 2017-02-25 z originálu.
8. ↑  TASR; ČTK. Polícia urobila maximum, tvrdí organizátorka Dúhový Pride (video). *hnonline.sk* (Bratislava: MAFRA Slovakia), 2010-05-23. Dostupné online [cit. 2020-06-25]. ISSN 1336-1996. Archivované 2020-06-28 z originálu.
9. ↑  NICHOLSON, Tom. *Violence at Gay Pride in Slovakia* [online]. Financial Times, 2010-05-24, [cit. 2014-06-20]. Dostupné online. (po anglicky)
10. ↑   Referendum o rodine by šlo proti ústave, tvrdí líderka LGBTI. *WebNoviny.sk* (Bratislava: iSITA), 2014-08-28. Dostupné online [cit. 2020-06-25].
11. ↑   LGBTI organizácie prehovorili o kampani, Slovákov rozdeľuje. *WebNoviny.sk* (Bratislava: iSITA), 2015-01-23. Dostupné online [cit. 2020-06-25].
12. 1 2 3 4 5  SUDOR, Karol. Roky bola aktivistkou v oblasti LGBTI. Aj pre hejty vyhorela, skončila na liekoch a rozhodla sa to nechať. *dennikn.sk* (Bratislava: N Press), 2019-04-30. Dostupné online [cit. 2020-09-19]. ISSN 1339-844X.
13. 1 2  SITA. Romana Schlesinger vstúpila do SaS. *ta3.com* (Bratislava: C.E.N.), 2014-09-26. Dostupné online [cit. 2020-06-25]. Archivované 2020-06-28 z originálu.
14. 1 2 3  SCHLESINGER, Romana. Povedala som politike Áno. *blog.sme.sk* (Bratislava: Petit Press), 2014-09-26. Dostupné online [cit. 2020-06-25].
15. 1 2   *Romana Schlesinger posilňuje liberálny tím strany SaS* [online]. Sloboda a Solidarita, 2014-09-26, [cit. 2014-09-30]. Dostupné online.
16. ↑   Schlesinger už nespolupracuje so SaS, názorovo sa nezhodli. *WebNoviny.sk* (Bratislava: iSITA), 2015-08-07. Dostupné online [cit. 2020-06-25].

Externé odkazy
--------------

* Romana Schlesinger vo vysielani Českej televízie „Queer – Kultura smrti"